CELEX: 62014CN0450
Language: sk
Date: 2014-09-26 00:00:00
Title: Vec C-450/14 P: Odvolanie podané 26. septembra 2014: Koinonia tis Pliroforias Anoichti stis Eidikes Anagkes – Isotis proti rozsudku Všeobecného súdu (prvá komora) zo 16. júla 2014, vo veci T-59/11, Isotis/Komisia

10.11.2014   
            
            
               SK
            
            
               Úradný vestník Európskej únie
            
            
               C 395/29
            
         
      Odvolanie podané 26. septembra 2014: Koinonia tis Pliroforias Anoichti stis Eidikes Anagkes – Isotis proti rozsudku Všeobecného súdu (prvá komora) zo 16. júla 2014, vo veci T-59/11, Isotis/Komisia
      (Vec C-450/14 P)
      (2014/C 395/34)
      Jazyk konania: gréčtina
      
         Účastníci konania
      
      
         Odvolateľka: Koinonia tis Pliroforias Anoichtì stis Eidikes Anagkes – Isotis (v zastúpení: S. Skliris, avvocato)
      
         Ďalší účastník konania: Európska komisia
      
         Návrhy odvolateľky
      
      
                  —
               
               
                  zrušiť ako celok rozsudok, ktorý Všeobecný súd Európskej únie vyhlásil 16. júla 2014 vo veci T-59/11, Koinonia tis Pliroforias Anoichti stis Eidikes Anagkes – Isotis proti Európskej Komisii,
               
            
                  —
               
               
                  v plnom rozsahu vyhovieť žalobe,
               
            
                  —
               
               
                  v plnom rozsahu zamietnuť protinávrh Komisie,
               
            
                  —
               
               
                  zaviazať Komisiu na náhradu trov konania.
               
            
         Odvolacie dôvody a hlavné tvrdenia
      
      
                  1.
               
               
                  Nesprávne uplatnenie článku 1315 belgického občianskeho zákonníka týkajúceho sa rozloženia dôkazného bremena
                  
                              —
                           
                           
                              Zamietnutie žaloby automaticky neznamená uznanie vecnej dôvodnosti protinávrhu. V protinávrhu nesie dôkazné bremeno Komisia.
                           
                        
            
                  2.
               
               
                  Nedostatočné odôvodnenie dôvodnosti protinávrhu
                  
                              —
                           
                           
                              Nedostatok odôvodnenia tvrdenia o dôvodnosti protinávrhu Komisie.
                           
                        
                              —
                           
                           
                              Protichodnosť odôvodnenia vzhľadom na zohľadnenie ako jediného dôkazu audítorskej správy, ktorá bola spochybnená a ktorá predstavovala skutočnosť, ktorá sa mala preukázať.
                           
                        
            
                  3.
               
               
                  Nesprávne právne posúdenie z dôvodu neuplatnenia medzinárodných audítorských zásad
                  
                              —
                           
                           
                              Neuplatnenie medzinárodných audítorských zásad v rozpore s vnútroštátnymi účtovnými predpismi a praxou vykladania sporných zmlúv v súlade so spoločnou vôľou strán (článok 1156 belgického občianskeho poriadku) a so zásadou dobrej viery (článok 1134 tretí odsek belgického občianskeho poriadku).
                           
                        
            
                  4.
               
               
                  Nesprávny výklad zásady rovnosti zbraní
                  
                              —
                           
                           
                              Zásada rovnosti zbraní účastníkov konania sa neprekrýva so zásadou kontradiktórnosti.
                           
                        
            
                  5.
               
               
                  Nesprávny výklad a uplatnenie zásad dobrej viery a porušenie práv na obhajobu z dôvodu jazyka konania
                  
                              —
                           
                           
                              Podľa správneho výkladu zásady dobrej viery sa má ustanovenie zmluvy vykladať v súlade s Chartou základných práv Európskej únie a základnou zásadou Únie týkajúcou sa rešpektovania práva na obhajobu.
                           
                        
            
                  6.
               
               
                  Nesprávny výklad pojmov sporných zmlúv, nesprávne uplatnenie helénskeho práva a nezohľadnenie hlavného žalobného dôvodu
                  
                              —
                           
                           
                              Podľa článku ΙΙ 19.1 zmlúv FP6, článku II.16 zmlúv e-Ten a článku ΙΙ 20.1 zmlúv CIP môžu byť predmetom kontroly len záznamy o výdavkoch a príjmoch, ktoré sa týkajú vykonávania sporných projektov, nie však iné dokumenty.
                           
                        
                              —
                           
                           
                              Porušenie zásady stanovenej judikatúrou, že v helénskom účtovnom a daňovom práve sú hospodárske roky samostatné.
                           
                        
                              —
                           
                           
                              Nezohľadnenie a neposúdenie Všeobecným súdom hlavného žalobného dôvodu odvolateľky uvedeného v bodoch 61 a 64 žaloby.
                           
                        
            
                  7.
               
               
                  Nesprávny výklad pojmov sporných zmlúv, nezohľadnenie hlavného žalobného dôvodu a skreslenie dokumentov
                  
                              —
                           
                           
                              Nesprávny výklad a uplatnenie pojmu „overall statement of accounts“ v rozpore s dobrou vierou a helénskym právom, a pojmu „receipts“ v rozpore s výslovným znením zmlúv.
                           
                        
                              —
                           
                           
                              Nezohľadnenie a neposúdenie Všeobecným súdom hlavného žalobného dôvodu odvolateľky týkajúceho sa zaznamenania záloh a vyúčtovania týkajúceho sa projektu Access e-Gov v jej účtovníctve pred ukončením kontroly na mieste.
                           
                        
                              —
                           
                           
                              Skreslenie príloh A3, A6, A9, A11, A14 a A17 žaloby.
                           
                        
            
                  8.
               
               
                  Neuvedenie odôvodnenia, porušenie práva uplatniteľného na sporné zmluvy a skreslenie dokumentu
                  
                              —
                           
                           
                              Neuvedenie odôvodnenia (body 127 a 129) a protichodné odôvodnenie (body 128 a 129).
                           
                        
                              —
                           
                           
                              Porušenie zásady dobrej viery, medzinárodných audítorských zásad a helénskych právnych predpisov v oblasti účtovníctva (bod 127).
                           
                        
                              —
                           
                           
                              Skreslenie prílohy B101 predloženej Komisiou.
                           
                        
            
                  9.
               
               
                  Zohľadnenie neuplatneného žalobného dôvodu a nezohľadnenie uplatneného žalobného dôvodu
                  
                              —
                           
                           
                              Zohľadnenie žalobného dôvodu neuplatneného odvolateľkou (bod 165) a neposúdenie Všeobecným súdom protichodného žalobného dôvodu, ktorý odvolateľka uplatnila (body 88, 89 a 91 žaloby).